รัฐบาลไทย-ข่าวทำเนียบรัฐบาล-ดร.สุวิทย์ แถลงข่าวการดำเนินงานอุทยานวิทย์ฯ ภาคอีสาน พร้อมเปิดตัวผลิตภัณฑ์ใหม่ “mMilk” ชนิด A2 ดื่มแล้วไม่แพ้
วันพฤหัสบดีที่ 4 ตุลาคม 2561
ดร.สุวิทย์ แถลงข่าวการดําเนินงานอุทยานวิทย์ฯ ภาคอีสาน พร้อมเปิดตัวผลิตภัณฑ์ใหม่ “mMilk” ชนิด A2 ดื่มแล้วไม่แพ้
เปิดตัวนมทางเลือกใหม่ “A2” ดื่มแล้วไม่แพ้ ดูดซึมได้เร็ว สบายท้อง ผลงานเด่นวิจัยร่วมกับภาคเอกชน
ดร.สุวิทย์ฯ ตรวจเยี่ยมการดําเนินงานอุทยานวิทยาศาสตร์ภาคตะวันออกเฉียงเหนือ มหาวิทยาลัยขอนแก่น พร้อมเปิดตัวนมทางเลือกใหม่ “A2” ดื่มแล้วไม่แพ้ ดูดซึมได้เร็ว สบายท้องผลงานเด่นวิจัยร่วมกับภาคเอกชน นอกจากนั้นยังมีของดีอีกเพียบทั้งซุปหน่อไม้กึ่งสําเร็จรูปพร้อมทานผลิตภัณฑ์อุปกรณ์รักษาระดับแรงดันไฟฟ้ารถยนต์ผลิตภัณฑ์เครื่องดนตรีจากไม้ไผ่ขดแคปซูลสมุนไพรดิลิเนีย
21กันยายน ณ อุทยานวิทยาศาสตร์ภาคตะวันออกเฉียงเหนือ มหาวิทยาลัยขอนแก่น / ดร.สุวิทย์ เมษินทรีย์ รัฐมนตรีว่าการกระทรวงวิทยาสตร์และเทคโนโลยี (วท.) เดินทางลงพื้นที่เพื่อตรวจเยี่ยมการดําเนินงานของอุทยานวิทยาศาสตร์ภาคตะวันออกเฉียงเหนือ โดยอุทยานวิทยาศาสตร์ภาคตะวันออกเฉียงเหนือ ภายใต้การสนับสนุนของสํานักงานเลขานุการคณะกรรมการส่งเสริมกิจการอุทยานวิทยาศาสตร์ (สอว.) กระทรวงวิทยาศาสตร์และเทคโนโลยี มีวัตถุประสงค์เพื่อเป็นกลไกเชื่อมกับผู้ประกอบการที่สามารถสร้างนวัตกรรมใหม่และมุ่งเน้นการสนับสนุนอุตสาหกรรมเป้าหมาย ได้แก่ อุตสาหกรรมเกษตรและอาหาร, อุตสาหกรรมที่เกี่ยวข้องกับวิทยาศาสตร์เพื่อสุขภาพ, อุตสาหกรรมด้านเทคโนโลยีสารสนเทศ ดิจิทัล และอิเล็กทรอนิคส์ ในโอกาสนี้ ดร.สุวิทย์ฯ ได้หารือในประเด็นเรื่อง "การเชื่อมโยงอุทยานวิทยาศาสตร์ภูมิภาคกับการพัฒนาเศรษฐกิจในพื้นที่ภาคตะวันออกเฉียงเหนือ" ร่วมกับภาคเอกชนในพื้นที่ ได้แก่ สภาอุตสาหกรรมขอนแก่น, หอการค้าจังหวัดขอนแก่น, สภาอุตสาหกรรมอุดรธานี, สภาอุตสาหกรรมมหาสารคาม, กลุ่มสภาอุตสาหกรรมด้าน Bio Economy, กลุ่มขอนแก่นพัฒนาเมือง (KKTT), กลุ่มสมาคมซอฟต์แวร์และธุรกิจนวัตกรรมภาตตะวันอกเฉียงเหนือ-กลุ่มผู้ประกอบการธุรกิจเทคโนโลยี (สมาชิก Sciene Park), กลุ่ม Smart famer ขอนแก่น, กลุ่ม Startup ขอนแก่น และกลุ่มนักศึกษา Startup เพื่อนําเสนอภารกิจของอุทยานวิทยาศาสตร์ ภาคตะวันออกเฉียงเหนือ ที่ช่วยตอบโจทย์นโนบายรัฐบาลได้อย่างชัดเจน นอกจากนี้ยังได้รับฟังปัญหาและข้อเสนอแนะของภาคเอกชน
จากนั้น ดร.สุวิทย์ฯ ได้แถลงข่าวภาพรวมของอุทยานวิทยาศาสตร์ ภาคตะวันออกเฉียงเหนือและเปิดตัวผลิตภัณฑ์ “mMilk” นมน้ําตาลแลคโตส 0% มีโปรตีนเบต้าเคซีนชนิดเอทู (A2)ผลงานวิจัยร่วมระหว่าง บริษัท แมรี่แอน แดรี่ โปรดักส์ จํากัด และทีมนักวิจัยคณะเกษตรศาสตร์ มหาวิทยาลัยขอนแก่น นมทางเลือกใหม่ ที่ดื่มแล้วไม่แพ้ ดูดซึมได้เร็ว สบายท้องผลงานเด่นวิจัยร่วมกับภาคเอกชน ภายใต้การสนับสนุนของอุทยานวิทยาศาสตร์ มหาวิทยาลัยขอนแก่น ซึ่งถือเป็นนวัตกรรมที่สามารถนํามายกระดับการพัฒนาคุณภาพและเพิ่มมูลค่าน้ํานมดิบ เหมาะที่จะนํามาผลิตนมฟังก์ชันให้กับผู้บริโภคกลุ่มห่วงใยสุขภาพและกลุ่มที่แพ้นมโค เพื่อผลิตให้ตอบโจทย์ความต้องการของผู้บริโภคกลุ่มคนไทยที่ห่วงใยสุขภาพ (Niche market)
ดร.สุวิทย์ฯ กล่าวว่า อุทยานวิทยาศาสตร์ฯ เป็นกลไกสําคัญของกระทรวงวิทยาศาสตร์ฯในการเชื่อมโยงกับผู้ประกอบการ ที่ผ่านมา ผลงานเด่นของอุทยานวิทยาศาสตร์ภาคตะวันออกเฉียงเหนือ ที่ได้มีความร่วมมือ3ฝ่าย ได้แก่ภาครัฐ สถาบันการศึกษา และเอกชน ซึ่งร่วมมือดําเนินการวิจัยและพัฒนาเพื่อส่งเสริมผลงานวิจัยให้กับเอกชนสามารถต่อยอดเชิงพาณิชย์ ผ่านกลไลการดําเนินการของอุทยานวิทยาศาสตร์มหาวิทยาลัยขอนแก่น ภายใต้แผนงานวิจัยร่วมกับภาคเอกชน หรือที่เรียกว่าCollaborative Researchซึ่งดําเนินการร่วมกับบริษัท แมรี่แอน แดรี่ โปรดักส์ จํากัด ในการพัฒนาผลิตภัณฑ์แปรรูปจากนมโคสดแท้100 %ที่มีคุณภาพสูงประกอบด้วยโปรตีนเบต้าเคซีนชนิดเอทู (A2)ภายใต้ชื่อสินค้า “mMilk”โดยนมA2นี้จะเป็นทางเลือกใหม่สําหรับคนดื่มนม โดยนมA2นี้ที่ดูดซึมได้เร็ว สบายท้อง ที่สําคัญคือปราศจากโปรตีนชนิดที่ก่อให้เกิดการแพ้ซึ่งจะทําให้คนไทยจะได้รับประทานผลิตภัณฑ์แปรรูปจากโคนมที่มีคุณภาพและราคาไม่แพง
นมA2เกิดจากงานวิจัยของมหาวิทยาลัยขอนแก่น ซึ่งมี รศ.ดร.มนต์ชัย ดวงจินดา คณะเกษตรศาสตร์ มหาวิทยาลัยขอนแก่น เป็นหัวหน้าโครงการได้ทําการศึกษาเพื่อค้นหาเครื่องหมายพันธุกรรมของเบต้าเคซีนชนิดเอสอง (A2β-casein type)ซึ่งผลการวิจัยทําให้เอกชนมีความสามารถในการคัดเลือกแม่โคด้วยGenetic markerที่ระบุจีโนไทป์A2เพื่อสร้างและขยายฝูงโคนมที่ผลิตนมชนิดA2เพิ่มขึ้นท้ายสุดผลวิจัยนี้ทําให้เพิ่มศักยภาพของเอกชนด้วยการพัฒนาผลิตภัณฑ์นมน้ําตาลแลคโตส0 %เป็นนมที่ดื่มได้อย่างสบายท้อง เพราะย่อยง่าย และสามารถดูดซึมคุณค่าสารอาหารธรรมชาติ จากนมโคแท้100 %ได้มากกว่านมปกติทั่วไป เหมาะสําหรับทุกคนในครอบครัวและผู้ที่แพ้น้ําตาลแลคโตส จึงทําให้ผู้ที่บริโภคน้ํานมดังกล่าวมีสุขภาพดียิ่งขึ้น โดยเฉพาะกับผู้สูงวัย กับผู้ที่ห่วงใยในสุขภาพของตนเอง
“mMilk”ชนิดเอทู (A2)ที่ได้รับการสนับสนุนจากอุทยานวิทยาศาสตร์ ม.ขอนแก่น นี้ ถือเป็นนวัตกรรมใหม่ในปี2561ที่นอกจากจะสร้างศักยภาพการแข่งขันให้เอกชนเข้มแข็งแล้ว ถือว่าเป็นนวัตกรรมที่สามารถนํามายกระดับการพัฒนาคุณภาพและเพิ่มมูลค่าน้ํานมดิบ เหมาะที่จะนํามาผลิตนมฟังก์ชันให้กับผู้บริโภคกลุ่มห่วงใยสุขภาพและกลุ่มที่แพ้นมโค เพื่อผลิตให้ตอบโจทย์ความต้องการของผู้บริโภคกลุ่มคนไทยที่ห่วงใยสุขภาพ (Niche market)และเป็นหนทางในการเพิ่มมูลค่าน้ํานมเพื่อเกษตรกรไทย (Value added)รวมถึงเป็นแนวทางในการรับมือผลกระทบของประชาคมเศรษฐกิจอาเชียน ที่สําคัญ ผลงานดังกล่าวยังส่งผลกระทบต่อชุมชนคือรายได้ที่สูงขึ้นของกลุ่มเกษตรกรผู้เลี้ยงโคนมในพื้นที่ได้แก่ร้อยเอ็ด อุดรธานี นครราชสีมา รวมถึงในภาคกลางและใต้ทั้งราชบุรีและนครศรีธรรมราชรวมกว่า1,200ครอบครัว รับซื้อน้ํานมดิบได้วันละ300ตันที่ได้ราคาสูงขึ้นและต่อเนื่อง รวมถึงเกิดการจ้างงานชุมชน ทั้งนี้ทางเอกชนยังมีแผนลงทุนเพื่อการพัฒนาผลิตภัณฑ์โดยขยายขนาดพื้นที่โรงงาน จํานวน60ไร่ ที่สามารถรับรองโรงงานผลิตขนาด2,500ตารางเมตร ซึ่งจะมีคลังสินค้ากว่า8,000ตารางเมตร อีกทั้งยังจะส่งเสริมให้มีศูนย์รับน้ํานมดิบจากเกษตรกรเป็นของตัวเองด้วย”
ทั้งนี้เอกชนและมหาวิทยาลัย ยังวางแผนเรื่องความยั่งยืนร่วมกัน โดยได้มีการลงนามความร่วมมือระหว่างคณะเกษตรศาสตร์ ม.ขอนแก่น กับ บริษัท แมรี่ แอนด์ แดรี่ โปรดักส์ จํากัด ในการร่วมมือทางวิชาการและการวิจัย ได้ใช้สถานีทดลองที่มีชื่อว่าสถานีทดลองและฝึกอบรมเกษตรกรรมร้อยเอ็ด จ.ร้อยเอ็ด เพื่อใช้เป็นสถานที่บริการฝึกอบรมนักศึกษาและเกษตรกรสร้างคนในอุตสาหกรรมแปรรูปน้ํานม นอกจากนี้ได้จัดตั้งเป็นศูนย์สาธิตและฝึกอบรมการเลี้ยงโคนมขึ้น และมีการพัฒนาให้เป็นสถานีฝึกอบรมและวิจัยด้านโคนมและการแปรรูปน้ํานมในรูปแบบพึ่งตนเอง โดยเฉพาะการสร้างองค์ความรู้ในการผลิตโคนมกับเทคโนโลยีที่มีประสิทธิภาพในการผลิตนมที่เป็นผลิตภัณฑ์นมตัวใหม่ เพื่อสุขภาพ โดยใช้นวัตกรรมจากผลงานวิจัยของ ม.ขอนแก่น และก้าวสู้การเป็นผู้นําด้านการตลาดที่สามารถตอบสนองความต้องการของผู้บริโภคคนไทยอย่างแท้จริง
นอกจากนั้น ยังมีผลงานอื่นๆ ที่ดําเนินการร่วมกับภาคเอกชน อาทิผลิตภัณฑ์อุปกรณ์รักษาระดับแรงดันไฟฟ้ารถยนต์ (Car Voltage Stabilizer)ซึ่งเป็นอุปกรณ์ที่ช่วยป้องกันความเสียหายที่สามารถเกิดขึ้นกับอุปกรณ์ไฟฟ้าและอุปกรณ์อิเล็คทรอนิคส์ต่าง ๆ ของรถยนต์,ผลิตภัณฑ์เครื่องดนตรีจากไม้ไผ่ขดเครื่องดนตรีจากไม้ไผ่ขด ที่เกิดการนําเอาภูมิปัญญาไม้ไผ่ขดซึ่งเป็นภูมิปัญญาที่ได้จากกระบวนการทําเครื่องเขิน ผลงานวิจัย ภูมิปัญญาไม้ไผ่ขดเพื่อประยุกต์ใช้ในการออกแบบเครื่องดนตรีประเภทเครื่องสาย,ผลิตภัณฑ์แคปซูลสมุนไพรดิลิเนียสมุนไพรใหม่ ช่วยนอนหลับ งานวิจัยรางวัลระดับโลก พัฒนาโดยมหาวิทยาลัยขอนแก่น ผลิตภัณฑ์แคปซูลดิลิเนียByเฮิร์บเวล ช่วยฟื้นฟูความจํา ต้านอัลไซเมอร์ และช่วยในการนอนหลับ ชักนําให้หลับลึกตามวิธีการทางธรรมชาติ,ผลิตภัณฑ์ซุปหน่อไม้กึ่งสําเร็จรูปพร้อมทานเพื่อเป็นทางเลือกให้ผู้บริโภคคัดสรรวัตถุดิบจากหน่อไม้ภูเขาเท่านั้น ซึ่งมีคุณสมบัติพิเศษคือ มีความสด กรอบ รสหวานแบบธรรมชาติ ปลอดสารเคมี100%และระบบSocio wifiเป็นเครื่องมือการตลาดที่ช่วยสร้างมูลค่าเพิ่มให้เครือข่ายวายฟาย (WiFi)โดยเป็นแพลตฟอร์มที่ช่วยให้ร้านค้า ธุรกิจ หรือองค์กรให้บริการวายฟาย (WiFi)กับลูกค้าได้อย่างปลอดภัย